input: 32013R0154
  L 048/1
  SLUŽBENI LIST EUROPSKE UNIJE
  DELEGIRANA UREDBA KOMISIJE (EU) br. 154/2013
  od 18. prosinca 2012.
  o izmjeni Priloga II. Uredbi (EU) br. 978/2012 Europskog parlamenta i Vijeća o primjeni sustava općih carinskih povlastica
  EUROPSKA KOMISIJA,
  uzimajući u obzir Ugovor o funkcioniranju Europske unije, a posebno njezin članak 207.,
  uzimajući u obzir Uredbu (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i o stavljanju izvan snage Uredbe Vijeća (EZ) br. 732/2008 (1), a posebno njezin članak 5. stavak 3.,
  budući da:
  (1)
  Člankom 4. Uredbe (EU) br. 978/2012 (Uredba o OSP-u) utvrđuju se kriteriji za dodjelu carinskih povlastica u skladu s općim aranžmanom općeg sustava povlastica (OSP). U skladu s tim, zemlje koje je Svjetska banka klasificirala kao zemlje s višim ili srednjim prihodom tri uzastopne godine ne bi trebale moći koristiti takve povlastice.
  (2)
  Popis zemalja korisnica općeg aranžmana OSP-a utvrđen je u Prilogu II. Uredbi o OSP-u.
  (3)
  Komisija je opunomoćena za donošenje delegiranog akta u skladu s člankom 290. Ugovora o funkcioniranju Europske unije kako bi preispitala Prilog II. do 1. siječnja svake godine nakon stupanja na snagu Uredbe o OSP-u kako je predviđeno člankom 5. stavkom 2.
  (4)
  Svjetska banka je Republiku Azerbajdžan i Islamsku Republiku Iran 2010., 2011. i 2012. klasificirala kao zemlje sa srednjim prihodom.
  (5)
  Republiku Azerbajdžan i Islamsku Republiku Iran trebalo bi ukloniti s popisa zemalja korisnica općeg aranžmana OSP-a te bi Prilog II. Uredbi o OSP-u trebalo izmijeniti na odgovarajući način,
  DONIJELA JE OVU UREDBU:
  Članak 1.
  Prilog II. Uredbi (EZ) br. 978/2012 zamjenjuje se Prilogom ovoj Uredbi.
  Članak 2.
  Ova Uredba stupa na snagu sljedećeg dana od dana objave u Službenom listu Europske unije.
  Primjenjuje se godinu dana nakon dana stupanja na snagu ove Uredbe.
  Ova je Uredba u cijelosti obvezujuća i izravno se primjenjuje u svim državama članicama.
  Sastavljeno u Bruxellesu 18. prosinca 2012.